Keywords

Subject of the case

Resolutiivosa



Keywords

Tühistamishagi – Seaduslikkuse kontroll – Kriteeriumid – Üksnes nende faktiliste ja õiguslike asjaolude arvesse võtmine, mis olid olemas vaidlusaluse akti vastuvõtmise ajal (EÜ artikkel 230) (vt punkt 76)

2. Konkurents – Haldusmenetlus – Komisjoni otsus rikkumise tuvastamise kohta – Komisjoni kohustus tõendada rikkumist – Tõendamiskoormise ulatus (EÜ artikli 81 lõige 1; nõukogu määrus nr 1/2003, artikkel 2) (vt punktid 92, 139 ja 194)

3. Liidu õigus – Põhimõtted – Põhiõigused – Süütuse presumptsioon – Menetlus konkurentsiasjades – Otsus, millega tuvastatakse rikkumine, kuid millega trahvi ei määrata – Kohaldatavus (EÜ artikli 81 lõige 1; EL artikli 6 lõige 2; Euroopa Liidu põhiõiguste harta, artikli 48 lõige 1) (vt punktid 93–97)

4. Konkurents – Haldusmenetlus – Komisjoni otsus rikkumise tuvastamise kohta – Tõendi laad – Tõendite kogumile tuginemine – Nõutava tõendusjõu tase iga üksiku tõendi puhul – Eranditult ettevõtjate tegevusel põhinevad tõendid – Rikkumise olemasolu vaidlustavate ettevõtjate tõendamiskohustused – Komisjoni kohustused ettevõtjate esitatud selgituste usutavuse vaidlustamisel (EÜ artikli 81 lõige 1; nõukogu määrus nr 1/2003, artikkel 2) (vt punktid 98–102, 108 ja 161)

5. Keelatud kokkulepped – Keeld – Kartellikokkulepped, mille mõju kestab pärast nende formaalset lõppemist edasi – EÜ artikli 81 rakendamine (EÜ artikli 81 lõige 1) (vt punkt 124)

6. Keelatud kokkulepped – Kooskõlastatud tegevus – Tegevuse paralleelsus – Kooskõlastatud tegevuse eeldamine – Piirid – Siseriiklike kollektiivse esindamise organisatsioonide keeldumine lubada teises liikmesriigis asuval kasutajal pääseda otse ligi nende repertuaarile – Konkurentsi kahjustamine (EÜ artikli 81 lõige 1) (vt punkt 138)

7. Kohtumenetlus – Menetlusse astumine – Menetlusse astumise avaldus ühe poole nõuete toetuseks – Nõue, milles palutakse samuti tühistada säte, millele ei ole viidatud ühe poole nõuetes – Osaline vastuvõetamatus (Euroopa Kohtu põhikiri, artikli 40 neljas lõik ja artikli 53 esimene lõik; Üldkohtu kodukord, artikli 116 lõige 4) (vt punktid 185 ja 186)

Subject of the case

Ese

Nõue osaliselt tühistada komisjoni 16. juuli 2008. aasta otsus K(2008) 3435 (lõplik) EÜ […] artiklis 81 ja Euroopa Majanduspiirkonna lepingu artiklis 53 sätestatud menetluse kohta (Juhtum COMP/C2/38.698 – CISAC).

Resolutiivosa

Resolutsioon

1. Jätta rahuldamata Euroopa Komisjoni taotlus menetlust korraldavate meetmete võtmiseks.

2. Tühistada komisjoni 16. juuli 2008. aasta otsuse K(2008) 3435 (lõplik) EÜ […] artiklis 81 ja Euroopa Majanduspiirkonna lepingu artiklis 53 sätestatud menetluses (Juhtum COMP/C2/38.698 – CISAC) artikkel 3 Performing Right Society Ltd–d puudutavas osas.

3. Tühistada otsuse K(2008) 3435 (lõplik) artikli 4 lõige 2 ulatuses, milles Performing Right Society’t puudutavas osas viidatakse otsuse artiklile 3.

4. Jätta hagi ülejäänud osas rahuldamata.

5. Jätta Performing Right Society kohtukuludest pool tema enda kanda, välja arvatud kohtukulud, mis on seotud komisjoni toetuseks menetlusse astumisega.

6. Jätta Sociedad General de Autores y Editores’e (SGAE) kohtukuludest pool tema enda kanda.

7. Jätta Euroopa Komisjoni kohtukulud tema enda kanda ning mõista temalt välja pool Performing Right Society kohtukuludest, välja arvatud kohtukulud, mis on seotud komisjoni toetuseks menetlusse astumisega, ning mõista temalt välja pool SGAE kohtukuludest.

8. Jätta International Federation of the Phonographic Industry (IFPI) kohtukulud tema enda kanda ning mõista temalt välja Performing Right Society kohtukulud, mis on seotud tema menetlusse astumisega.

9. Jätta RTL Group SA, CLT-UFA, Music Choice Europe Ltd, ProSiebenSat.1 Media AG, Modern Times Group MTG AB, Viasat Broadcasting UK Ltd ja Verband Privater Rundfunk und Telemedien eV kohtukulud nende endi kanda ning mõista neilt välja Performing Right Society kohtukulud, mis on seotud nende menetlusse astumisega.